cy cy cy ceb en cy it en su en cy en en cy it cy cy cy cy en tr cy cy tr gv cy cy en it cy cy cy it cy cy cy it ceb cy cy cy lmo cy en cy fr cy en de hbs_lat cy de cy cy fr cy en en cy en en cy es cy cy cy en cy en en en cy en cy en cy cy cy cy cy cy en eo cy en en es cy cy en su arz cy es pt fr cy es cy cy cy cy es
Ces i fy rhwydo dros y penwythnos - Ffrwti
Bethan Williams | 16-08-2015 9:22 pm
Mae Gwyl Caught by the River Teifi wedi fy atgoffa bod cerddoriaeth i fod i gael ei glywed yn fyw. A bod gweld a chlywed cerddoriaeth fyw yn golygu hynny'n union - ei fod e'n dod yn fyw.
Mae gyda fi'r albyms i gyd, dwi wedi mwynhau eu cerddoriaeth ers yr albwm cyntaf. Mae eu cerddoriaeth yn amrywio rywfaint, o fewn albyms ac o albym i albym ond mae pob un yn gerddorol a soniarus, y caneuon yn catchy ac eto'n llwyddo i fod yn edgy.
Yn fyw mae'r cyfan yn codi i ryw lefel arall ac fel petai nhw'n newid o fod yn lliw golau i liw vivid a llachar.
Mae steil cyflwyno hoffus, agos atoch ac mor gyfeillgar a naturiol gan Carwyn wnaeth lwyddo i greu naws gyfforddus.
Digon cyfforddus i bawb deimlo y gallen nhw ddawnsio, symud eu traed, nodio i'r bit a mwynhau'r sŵn.
Fideo Why is SHe With Him?
Rhwng y pum aelod roedd dwy ffidil, dwy gitâr fas, gitar, keys, dryms, bongos, synth a llais yn cael eu chwarae mewn gwahanol ganeuon.
Er i fi glywed dwy gan ganddyn nhw ar y radio, wrth weld y band yn chwarae a Meilir Jones yn canu yn enwedig gallwn i weld y gerddoriaeth a'r bits yn llifo drwyddo. Mae rhai wedi awgrymu taw act yw'r cyfan ond beth yw’r ots? Roedd e a'r band yn joio, a'r gynulleidfa wrth gwrs.
Birds gan Meilir Jones
Er i fi wrando ar yr albwm sawl gwaith a'i mwynhau doedd hi ddim gyda'r uchaf ar fy rhestr o hoff albyms. Ar ôl gweld Gwenno'n fyw bydda i'n gwrando ar yr albwm yn wahanol.
Roeddwn i'n gyfarwydd â'r cysyniad a'i bod wedi ei seilio ar nofel ffug-wyddonol, ond roedd esboniad i ambell gan yn rhoi mwy o ystyr i'r caneuon.
Gallai rhywun ddiystyru Ysgol Sul cyn o'u gweld yn unig. Gyda'u hwynebau difynegiant a'u bod braidd yn symud; eu bod yn siarad ymysg ei gilydd rhwng caneuon ac nad oedden nhw'n ymwneud ormod a'r gynulleidfa, gallai rhywun feddwl nad ydyn nhw am fod yno a taw digwydd troi lan gwnaethon nhw. Ond mae eu swn cymaint mwy. Maen nhw'n deall ei gilydd - yn cyd-symud wrth newid bit a rhythm; eu swn yn dod at ei gilydd ac yn gwau i'w gilydd.
Gyda'u caneuon llawn angst ifanc, mae'r swn a'r geiriau gyda'i gilydd wedi'u perfformio yn fyw yn cyfleu fod pa bynnag ferch maen nhw’n, canu amdani yn achosi diwedd byd. Mae'r angst i'w glywed mewn recordiadau, ond mae cymaint mwy yn fwy real yn fyw.
Fy nghwyn i oedd y lleoliad. Mae angen dawnsio a symud i'w caneuon, a dwi wedi gwneud mewn gigs eraill ond doedd e ddim yn teimlo'n iawn gwneud  yng ngolau dydd, ble nad oedd lle i ddawnsio ynghanol y cadeiriau.
Dyw cerddoriaeth wedi ei greu ar laptop ddim lot mwy na DJo i fi ar y cyfan. Er galla i werthfawrogi hynny fel sgil, chwarae cerddoriaeth yn hytrach na'i berfformio sy'n cael ei wneud.
Ond roedd Carw - boi a'i laptop a synth yn canu, yn creu bits ac awyrgylch i ymlacio iddo. Gallai e'n rhwydd fod yn gerddoriaeth cefndir ond roedd ganddo ryw bresenoldeb, ac yn mynnu sylw i'w gerddoriaeth.
Er eu bod yn enw lled newydd roedden nhw'n argyhoeddi. Pob un yn chwarae a hyder, yn edrych yn gyfforddus ar y llwyfan a gyda'i gilydd ac yn joio - ac wedi arfer. Galla i ddychmygu eu bod wedi gigio tipyn.
Er eu bod yn ddigon hapus wrth gyflwyno'u caneuon roedden nhw'n rhoi'r argraff eu bod yn creu ac yn chwarae cerddoriaeth er mwyn eu mwynhad eu hunain gymaint â'r gynulleidfa. Mae hynny'n rhoi mwy o fwynhad i bawb.
Felly ces i benwythnos o gerddoriaeth wych oedd yn argyhoeddi. Mae'n siŵr y dylen i ymddiheuro - ro'n i'n joio 'dawnsio' ond alla i ddim bod mor siŵr i bawb arall ei werthfawrogi!
Mewngofnoda i Twitter er mwyn ymateb.
Bydd @ElinorGomer yn holi #MennaElfyn am #Elune...
Trethu tai haf: beth yw'ch barn chi?
*Swydd Newydd* Gweithiwr Prosiect Pobl Ifanc Cy...
Ymddiried YDdG|WBT on Twitter
Llywodraeth Cymru yn colli bron i £1 miliwn wrt...
Croeso cynnes iawn i'r garfan gyntaf o fyfyrwyr...
Cofnodion diweddaraf gan y gymuned
Siart Gwobr Cerddoriaeth Cymru 2016
Asiantaeth Greadigol Ddigidol | @gofodcyf
Y Sbridion/ GamesCom 2016
Beth mae'n golygu i fod yn Gymry?
Cyfres o gyngherddau gwych i ddod yn Gŵyl Gerdd...
Yn groes i'r hawliad yn y cyfieithiad swyddogol... (Eiry Rees Thomas)
Dechrau pennod arall yng ng..., 2015-07-08
Diolch i @meigwilym am y tip off, dyma lun diwe... (cymuned)
Y 10 munud gorau o fideo we..., 2015-05-15
Nid yw hyn yn berffaith gan bod cynnwys Saesneg... (Eiry Rees Thomas)
Cyswllt Cymraeg i Aps Y Sbr..., 2015-04-27
Star Wars VII: Deffro'r #dy..., 2015-04-17
Bydde ti'n ystyried sbwylio dy bleidlais yn hyt... (Bethan Ruth)
X yn y bocs, 2015-04-15
Tanysgrifia i'r ebost newyddion dyddiol:
Trwyddedir testun adran FfrwtiNi (nid FfrwtiBot) dan CC-BY. Mwy.
Gwefan gan Nwdls Cyf. Meddalwedd gan CodeSyntax.
Cyswllt | Cynnwys (yn rhannol) gan Twitter | Amdanom ni